
VIDINIO NAUDOJIMO INFORMACIJA

Specialiųjų pirkimo sąlygų 
3 priedas

PASIŪLYMŲ VERTINIMO KRITERIJAI IR VERTINIMO TVARKA

1. Perkančioji organizacija vertins pasiūlymus ir pasirinks ekonomiškai naudingiausią pasiūlymą pagal kainos ir kokybės santykį pagal lentelėje nurodytus kriterijus ir jų parametrus.
2. Šiame priede pateikiami ekonomiškai naudingiausio pasiūlymo vertinimo kriterijai, jų parametrai, lyginamieji svoriai, formulės, pagal kurias bus skaičiuojamas pasiūlymų ekonominis naudingumas, vertinimo tvarkos aprašymas.
	Eil. Nr.
	Vertinimo kriterijai
	Kriterijaus funkcinio parametro lyginamasis svoris
	Lyginamasis svoris ekonominio naudingumo įvertinime

	Pirmasis kriterijus - Bendra pasiūlymo kaina (C)
	
	X = 30

	Antrasis kriterijus - Kokybės kriterijai (T) 
Paslaugų teikėjo siūlomų specialistų papildoma patirtis vykdant aukščiausio lygmens vadovų ir (arba) kolegialių valdymo organų narių atrankas:
	
	Y = 70

	(T1)
	Vertinamos Paslaugų teikėjo pasiūlyto specialisto Nr. 1 per paskutinius 10 metų sėkmingai įvykdytos aukščiausio lygmens vadovų ir (arba) kolegialių valdymo organų narių atrankos, kurių galutinis paslaugų gavėjas buvo energetikos sektoriuje veikianti bendrovė. 
Įskaitomos tik atrankos, kurios nenaudojamos minimaliems kvalifikacijos reikalavimams pagrįsti ir nėra priskirtos kitam kokybės kriterijui, t. y. ta pati atranka negali būti naudojama minimaliems kvalifikacijos reikalavimams ir daugiau nei vienam kokybės kriterijui pagrįsti.
Sėkminga atranka laikoma tokia, kai atrinktas kandidatas buvo faktiškai paskirtas į aukščiausio lygmens vadovo ir (arba) kolegialaus valdymo organo nario pareigas.

Už kiekvieną įvykdytą papildomą atranką skiriami 6 (šeši) papildomi balai. Maksimalus balų skaičius, kurį gali surinkti Paslaugų teikėjas – 30 balų, t. y. už 5 ir daugiau papildomų atrankų skiriama 30 balų.

Balų suteikimo tvarka:
Balas skiriamas tik tokiu atveju, jeigu nurodyta atranka nėra naudojama pagrindžiant atitiktį minimaliems kvalifikacijos reikalavimams.
0 papildomų atrankų – 0 balų;
1 papildoma atranka – 6 balai;
2 papildomos atrankos – 12 balų;
3 papildomos atrankos – 18 balų;
4 papildomos atrankos – 24 balai;
5 ir daugiau – 30 balų.
	Min. – 0 balų, max – 30 balų
	

	(T2)
	Vertinamos Paslaugų teikėjo pasiūlyto specialisto Nr. 1 per paskutinius 10 metų sėkmingai įvykdytos aukščiausio lygmens vadovų ir (arba) kolegialių valdymo organų narių atrankos, kurios nėra naudojamos minimaliems kvalifikacijos reikalavimams pagrįsti ir nėra vertinamos pagal T1 kriterijų.

Už kiekvieną įvykdytą papildomą atranką skiriami 5 (penki) papildomi balai. Maksimalus balų skaičius, kurį gali surinkti Paslaugų teikėjas – 20 balų, t. y. už 4 ir daugiau papildomų atrankų skiriama 20 balų.

Balų suteikimo tvarka:
Balas skiriamas tik tokiu atveju, jeigu nurodyta atranka nėra naudojama pagrindžiant atitiktį minimaliems kvalifikacijos reikalavimams.
0 papildomų atrankų – 0 balų;
1 papildoma atranka – 5 balai;
2 papildomos atrankos – 10 balų;
3 papildomos atrankos – 15 balų;
4 ir daugiau papildomų atrankų – 20 balų.

	Min. – 0 balų, max – 20 balų
	

	(T3)
	Vertinama Paslaugų teikėjo pasiūlyto specialisto Nr. 2 per paskutinius 5 metus sėkmingai įvykdytų aukščiausio lygmens vadovų ir (arba) kolegialių valdymo organų narių atrankų, kurių galutinis paslaugų gavėjas buvo energetikos sektoriuje veikianti bendrovė, patirtis, viršijanti minimaliam kvalifikacijos reikalavimui nustatytas 2 atrankas.

Už kiekvieną įvykdytą papildomą atranką skiriami 5 (penki) papildomi balai. Maksimalus balų skaičius, kurį gali surinkti Paslaugų teikėjas – 20 balų, t. y. už 4 ir daugiau papildomų atrankų skiriama 20 balų.

Balų suteikimo tvarka:
Balas skiriamas tik tokiu atveju, jeigu nurodyta atranka nėra naudojama pagrindžiant atitiktį minimaliems kvalifikacijos reikalavimams.
0 papildomų atrankų – 0 balų;
1 papildoma atranka – 5 balai;
2 papildomos atrankos – 10 balų;
3 papildomos atrankos – 15 balų;
4 ir daugiau papildomų atrankų – 20 balų.

	Min. – 0 balų, max – 20 balų
	


3. Pasiūlymo ekonominis naudingumas (S) apskaičiuojamas sudedant Paslaugų teikėjo pasiūlymo kainos (C) ir kokybės kriterijaus (T) balus:
T = T1 + T2 + T3
S=C+T
C ir T kriterijų balai suapvalinami pagal aritmetines taisykles iki 2 skaitmenų po kablelio.

Pasiūlymo kaina. Šio kriterijaus tikslas – įvertinti siūlomos paslaugos kaštus. Pasiūlymo kaina vertinimo tikslais laikoma kaina be PVM už aukščiausio lygmens vadovo ir (arba) kolegialaus valdymo organo nario paieškos ir atrankos paslaugą.

Pasiūlymo kainos ([image: ]) balai apskaičiuojami mažiausios pasiūlytos kainos ([image: ]) ir vertinamo pasiūlymo kainos ([image: ]) santykį padauginant iš kainos lyginamojo svorio (X):
[image: ]
Kriterijaus (T) balai apskaičiuojami pagal lentelėje nurodytas reikšmes.

4. Kokybės kriterijų (T1–T3) vertinimo balų skyrimo tvarka:
4.1. Vertinama pasiūlyme nurodyto Specialisto Nr. 1 papildoma patirtis, įgyta per paskutinius 10 metų iki pasiūlymų pateikimo termino pabaigos, vykdant aukščiausio lygmens vadovų ir (arba) kolegialių valdymo organų narių atrankas.
4.2. Vertinama pasiūlyme nurodyto Specialisto Nr. 1 papildoma patirtis, įgyta per paskutinius 10 metų iki pasiūlymų pateikimo termino pabaigos, vykdant aukščiausio lygmens vadovų ir (arba) kolegialių valdymo organų narių atrankas, kurių galutinis paslaugų gavėjas buvo energetikos sektoriuje veikianti bendrovė.
4.3. Vertinama pasiūlyme nurodyto Specialisto Nr. 2 papildoma patirtis, įgyta per paskutinius 5 metus iki pasiūlymų pateikimo termino pabaigos, vykdant aukščiausio lygmens vadovų ir (arba) kolegialių valdymo organų narių atrankas, kurių galutinis paslaugų gavėjas buvo energetikos sektoriuje veikianti bendrovė.
4.4. Vertinamos tik tos atrankos, kurios nėra naudojamos Paslaugų teikėjo atitikčiai minimaliems kvalifikacijos reikalavimams pagrįsti ir nėra priskirtos kitam kokybės kriterijui. Ta pati atranka gali būti įskaitoma tik vieną kartą ir tik pagal vieną kokybės kriterijų (T1, T2 arba T3).
4.5. Duomenys apie specialistų papildomą patirtį pateikiami kartu su pasiūlymu pagal Specialiųjų pirkimo sąlygų 8 priede „Specialistų atitikties kokybės kriterijų reikalavimams lentelė“ pateiktą formą, kurioje turi būti nurodyta informacija apie vykdytas atrankas, jų atlikimo laikotarpį, galutinį paslaugų gavėją ir atrankos rezultatą.
4.6. Vertinant specialistų patirtį turi būti vertinami tie patys specialistai, kurių duomenys pateikiami Paslaugų teikėjo atitikčiai minimaliems kvalifikacijos reikalavimams pagrįsti.
4.7. Sėkmingai įvykdyta atranka laikoma tokia atranka, kurios metu atrinktas kandidatas buvo faktiškai paskirtas į aukščiausio lygmens vadovo ir (arba) kolegialaus valdymo organo nario pareigas.
4.8. Paslaugų teikėjas, pripažintas laimėtoju, privalo užtikrinti, kad pirkimo sutartį vykdys pasiūlyme nurodyti Specialistas Nr. 1 ir Specialistas Nr. 2, už kurių patirtį pagal pirkimo dokumentuose nustatytus kokybės vertinimo kriterijus buvo skirti balai. Sutarties vykdymo metu specialistai gali būti keičiami tik lygiavertės arba aukštesnės kvalifikacijos ir ne mažesnę atitinkamą patirtį turinčiais specialistais.
4.9. Perkančioji organizacija atkreipia dėmesį, kad Paslaugų teikėjams nebus leidžiama pakeisti ar papildyti Specialiųjų pirkimo sąlygų 8 priede „Specialistų atitikties kokybės kriterijų reikalavimams lentelė“ nurodytos informacijos (išskyrus dokumento formą), kadangi minėtame priede pateikta informacija yra susijusi su ekonomiškai naudingiausio pasiūlymo vertinimo kriterijais. Duomenys ir (arba) dokumentai tikslinami, aiškinami vadovaujantis Viešųjų pirkimų tarnybos nustatytomis taisyklėmis.
5. Kartu su pasiūlymu pateikiamas užpildytas Specialiųjų pirkimo sąlygų 8 priedas „Specialistų atitikties kokybės kriterijų reikalavimams lentelė“. 
6. Jeigu Specialistas Nr. 1 ir (ar) Specialistas Nr. 2 nėra Paslaugų teikėjo darbuotojas, kartu su pasiūlymu turi būti pateiktas specialisto pasirašytas sutikimas, ketinimų protokolas, sutartis arba kitas dokumentas, sudarytas iki pasiūlymo pateikimo termino pabaigos, patvirtinantis, kad specialisto ištekliai Paslaugų teikėjui laimėjus pirkimą bus prieinami visą sutarties vykdymo laikotarpį.
_____________________

